《送张抚民一之寅长捧表北上用前韵》
明代·苏葵

旌旗道上风初暖，箫鼓江边月正明。梦切彤云忘跋涉，心悬红正吐衷诚。

遥瞻雉扇开天仗，近听鸡人报晓声。朝罢从容献民瘼，定应风采压阳城。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。